section_heading: Međunarodna karijera
paragraph_text: Rémy je igrao za mlade francuske reprezentacije U-20 i U-21. S reprezentacijom U-20 igrao je Toulon turnir 2007. godine na kojem je postigao pogotke u utakmicama protiv Obale bjelokosti i Japana. Svoj debi za U-21 reprezentaciju ostvario je 15. studenog 2007. godine u prijateljskoj utakmici protiv Armenije. Svoj prvi pogodak za tu reprezentaciju postigao je 25. svibnja 2008. godine u utakmici protiv Nizozemske tijekom turnira u Švedskoj. Svoje posljednje dvije utakmice za U-21 reprezentaciju odigrao je protiv Njemačke u kvalifikacijama za U-21 Europsko nogometno prvenstvo u listopadu 2008. godine koje je Francuska ukupnim rezultatom izgubila 2-1.